Electra (Npresa di ilictricidadi e águ) ka sa paga, desdi 2006, sê kontribuison pa Agência di Rigulametason Ikonómika (ARE).
Kantu qui Tribunal di Conta (TC) sabi di kel prublema li, es fla ma divida debi kobradu mesmu na justiça.
Akordon di TC fla ma Electra teni fadja na kontribuison de 2006 pa 2009, mas prisidenti di ARE fla ma kel inkumprimentu nda sta ti hoxi. Sigundu José Renato Lima, falta di pagamentu di npresa di ilitricidadi e águ bem desdi di seh nacionalizason, na 2006.
Mas, sigundu splikason ki dadu pa agencia, pa TC, Electra sa justifica ka paga kontribuison ku prublema na tesouraria. José Renato Lima fla ma rikumendason di TC “ta fazi tudu sentidu” e “ nu tem ki agi pa Electra poi kel situason li dretu, pa kontribui ku orsamentu di ARE”.
Prisedenti di ARE fla ma, tanbé, oras ki Electra era pagadu pa EDP di Portugual, “ kuzas ta fikaba dretu rápidu”, mas dipôs di “nacionalizason” , na 2006, kês novus gistoris di npresa dexa di paga kontribuison ki é podu pa lei.
Mas é ka só Electra. També sta pa kobra impostu di CV Telecom di sigundu simistri di 2006. Na mesmu linha sta npresas di transportis kolectivu di passagerus, ki ka sa paga sês kontribuison pa ARE, desde 2007 pa 2009.
Pa npresas di transporti, ARE fla ma sa speraba pa difinidu e podu tarifa, pa depos, komesa liquidason di kontribuison.
A Nação
por_Latn kea_Latn kea_Latn kea_Latn kea_Latn kea_Latn kea_Latn por_Latn